"SETSWANA PUO YA GAE R-3 MOPHATO R SETSWANA PUO YA GAE DITLHOKEGO TSA KGWEDITHARO KGWEDITHARO 3 GO REETSA LE GO BUA (TIRO YA MOLOMO) DITENG/DIKGOPOLO/DIKGONO Ditirwana tsa letsatsi le letsatsi mo dirutweng tsotlhe tsa Puo le dirutwa tse dingwe. Ditirwana tse di latelang di ka itsisiwe mo mesakong mengwe fela kgotsa mo go yotlhe ya Mophato R: mmino, motsamao, saense, puo, dikgang, go bontsha le go tlotla kgang le ditirwana tsa botsweretshi. • Go reetsa dipotso ka tlhoafalo le go neela dikarabo • Go reetsa dikitsiso le go di tsibogela ka tshwanelo • Go reetsa ditaelo tse di mmalwa tse di raraaneng mme o di diragatse. • Supa maitsholo a a siameng a go reetsa ka go supa tlotlo fa sebui se bua, go sa se tsene ganong le go bua ka go refosanya. • Tlotla dikgang tsa gago mme o boeletse dikgang tsa ba bangwe ka mafoko a gago. • Opela dipina le diraeme o diragatse ka bowena. • Boka maboko le diraeme le go tlaleletsa ka go di diragatsa ka go itshepa. • Reetsa kgang e telele o bontshe fa o tlhaloganya ka go araba dipotso tse di nyalanang le kgang. • Baya ditshwantsho tsa kgang ka go latelana. • Reetsa le go gakologelwa tatelano ya mafoko a a bonolo. Sekao, ama, ana, aga, ala. Simolola ka mafoko a le mararo go ya go a le mane le go feta. • Tlotla ka ditshwantsho tse di mo diphousetareng, ditšhate tse di nang le dithitokgang le dibuka jj. di nyalelane le dithitokgang di le 5 mo kgweditharong. Dirisa puo go tlhabolola dikgopolo • Dirisa puo go tlhabolola dikgopolo mo dirutweng tsotlhe. Sekao, Dipalo: bogolo, nako, popego, dintlhatshupo le mmala ka nako ya motshameko o o lokologileng. Dirisa puo go akanya le go batla mabaka • Supa le go tlhalosa go tshwana ga dilo le go farologana ga tsona. • Nyalanya dilo tse di tsamaelanang o bo o di tshwantshanye le tse di farologaneng. • Aroganya dilo go ya ka mmala, popego le bogolo. • Tlhaola dikarolo go tswa mo selong se le sengwe se se se feletseng (sk. dikarolwana tse di bopang setshwantsho jj.) Dirisa puo go batlisisa le go utolola mabaka ka go: • Botsa dipotso le go batla go bona tharabololo go tswa mo dibukeng. • Neela ditlhaloso le ditharabololo. • Fetsa malepatshwantsho a a mo magareng ga lesome le masome-a- mabedi. Tlhotlha tshedimosetso: • Ntsha tshedimosetso e e rileng go tswa mo tlhalosong. Dirisa ditshwantsho tse di bogelwang go bopa bokao • Tlhaloganya gore ditshwantsho le dinepe di fitlhisa bokao ka ga ditiragalo, batho, mafelo, le dilo mme a bue ka ga tsona. • Lebelela ditshwantsho ka kelotlhoko le go bua maitemogelo a a tlwaelegileng. • Ntsha dithalo le meakanyetso go tswa mo bokafapeleng le mo lemoragong la setshwantsho se se matswakabele. • Batla dilo tse di fitlhilweng mo magareng ga tse dingwe mo phaposing mme o kaele barutwana go ya kwa go tsona ba dirisa kaelo tsa ntlhalefelo tse di bonolo. • Farologanya magareng ga popego ya ditlhaka le mafoko a a farologaneng (sk. b le d) • Latelanya ditshwantsho le go bua kgang e a e itlhametseng. 42 PEGELO YA PHOLISI YA KHARIKHULAMO LE TLHATLHOBO"